เรื่องร้องเรียน (ถนน,ทางเท้า) วันที่ 2022-05-30 10:10:27 — แขวงคลองตันเหนือ เขตวัฒนา กรุงเทพมหานคร
การใช้ทางสัญจรบนถนนทองหล่อ

ขอเรียนเสนอให้ทางทีมทำงานช่วยพิจารณาการใช้งานถนนทองหล่อ ตามที่ถนนทองหล่อเป็นถนน 6 เลน แต่ในช่วงเวลากลางวันถึงหัวค่ำนั้นช่องเดินรถซ้ายสุดของทั้งสองฝั่งจะไม่สามารถจอดรถได้ และก็ไม่สามารถเดินรถได้อยู่ดี เนื่องจากว่าหากเดินรถในช่องทางเดินรถช่องซ้ายสุดตามช่วงเวลาห้ามจอดนั้น ก็จะเจอกรวยตั้ง และที่จอดมอเตอร์ไซค์ของวินตามจุดต่างๆ สรุปปัญหาคือ หากไม่ให้จอดตามช่วงเวลา ก็ไม่สามารถเดินรถได้อยู่ดี

จึงอยากเรียนให้ทางทีมงานช่วยพิจารณาการใช้งานที่สามารถใช้สอยพื้นที่ได้อย่างสูงสุด อาทิ ลดขนาดช่องทางเดินรถให้เหลือ 4 เลนไป-กลับ เพื่อจะได้มีพื้นที่ทางเท้ามากขึ้น โดยอาจจะมีช่องจอดรถตามช่วงถนนไป โดยสุดท้ายจากที่ถนนใช้เดินรถไม่ได้ ก็จะสามารถให้คนเดินเท้ามีที่ทางเดินได้กว้างขึ้น และตอนกลางคืนยังสามารถจอดรถได้ตามช่วงเวลาในจุดกำหนดครับ โดยในช่วงกลางวันอาจจะยังกำหนดเวลาห้ามจอดตามจุดต่างๆเช่นเดิม แต่อาจจะสามารถหยุดรถชั่วคราวได้